Jonas Giedraitis

Jonas Giedraitis (1859 m. liepos 5 d. Degučiuose, dab. Vilkaviškio rajonas – 1910 m. vasario 20 d. Rudaminoje, dab. Lazdijų rajonas) – Lietuvos katalikų kanauninkas, ilgametis Seinų kunigų seminarijos rektorius.

 Biografija 
Baigęs Marijampolės gimnaziją studijavo Seinų kunigų seminarijoje. Kaip gabus absolventas buvo pasiųstas tęsti studijas Peterburgo dvasinėje akademijoje. 1884 m. įšventintas į kunigus, 1893 m. paskirtas Seinų kunigų seminarijos rektoriumi, šias pareigas vykdė net keturiolika metų. Tuo pačiu metu buvo ir Rudaminos Švenčiausios Trejybės parapijos klebonu. 1899 m. pakeltas į kapitulos narius, nuo 1903 m. tapo pilnateisiu kanauninku. Mirė ir palaidotas Rudaminoje.

Kategorija:Lietuvos kunigai
Kategorija:Lietuvos kanauninkai
Kategorija:Lietuvos pedagogai